GiliGold/VAD_KnessetCorpus huggingface dataset:
משה גפני: אפילו על השם אי אפשר להגיע להסכמה.
צחי הנגבי: זאת תמיד השיטה: מקבלים את עמדתכם, ואתם מצביעים נגד.
צחי הנגבי: פשוט לא ייאמן.
צחי הנגבי: זה גאוניות.
צחי הנגבי: צחי, אנחנו לא נולדנו אתמול, תאמין לי.
משה גפני: פתאום זה נהיה י"ג עיקרים – איך יהיה כתוב – לפני או אחרי.
משה גפני: הוא הציע הצעה.
משה גפני: הנושא הוא תלמידי ישיבות.
משה גפני: מה הנושא, ערבים?
צחי הנגבי: נכון, לכן זה הוכלל בשם.
משה גפני: הגאונות מצדך שבסוף אנחנו לא מקבלים אצלך כלום, ואתה עוד אומר לנו שאנחנו מקבלים ומצביעים נגד.
משה גפני: הוא הציע הצעה – היא לא התקבלה.
אורי מקלב: שלא צעקתי?
משה גפני: זה שהוא לא דפק על השולחן?
אורי מקלב: כשאנחנו אומרים בשקט זה נקרא - - -
משה גפני: יש מי שדופק על השולחן, ויש מי שמתנהג בעדינות.
צחי הנגבי: קיבלתם את מה שרציתם.
משה גפני: תחזור על זה 600 פעם – לא קיבלנו דבר וחצי דבר.
משה גפני: אנחנו מבינים את המגמה, ואנחנו חיים איתה, אבל אנחנו בסוף ננצח.
אורי מקלב: אנחנו לא מסכימים לא לוועדה ולא לשם.
משה גפני: לכלום אנחנו לא מסכימים.
משה גפני: קביעת ועדה לדיון בהצעה לסדר היום בנושא "יישום מתווה "פראוור-בגין" בנגב", הצעת חבר הכנסת ג'מאל זחאלקה
צחי הנגבי: קביעת ועדה לדיון בהצעה לסדר היום בעניין "יישום מתווה "פראוור-בגין" בנגב", הצעת חבר הכנסת ג'מאל זחאלקה.
צחי הנגבי: העמדה שהושמעה הייתה להעביר את ההצעה לוועדת הפנים והגנת הסביבה או לוועדת הכלכלה.
יריב לוין: גם אני מציע את ועדת הפנים כיוון שכל החוק בנושא הועבר אליה, וראוי שזה יידון באותו מקום.
צחי הנגבי: יש כאן הצעה אחרת?
עפו אגבאריה: ועדת הכלכלה.
צחי הנגבי: זאת הצעה לסדר היום.
צחי הנגבי: זה לא הדבר הכי דרמטי בעולם.
צחי הנגבי: אני מביא להצבעה את ההצעה להעביר את הנושא לוועדת הפנים והגנת הסביבה.
משה גפני: אתם מציעים כלכלה?
צחי הנגבי: מצביעים.
<אתי בן יוסף: 8.
משה גפני: לא, מי בעד כלכלה.
צחי הנגבי: מי בעד כלכלה?
צחי הנגבי: בעד להעביר את ההצעה לסדר היום לוועדת הפנים והגנת הסביבה – 8
צחי הנגבי: עבודת ועדות הכנסת בפגרת הקיץ 2013
צחי הנגבי: אנחנו צריכים לקבל החלטה על עבודת ועדות הכנסת בפגרת הכנסת 2013.
צחי הנגבי: ההצעה היא כדלקמן, אני אקריא אותה: "ועדת הכנסת, על-פי סמכותה, מתירה לוועדות הכנסת לרבות ועדות מיוחדות להמשיך בעבודתן בימי פגרת הקיץ.
צחי הנגבי: אולם מספר הישיבות שוועדה כלשהי תקיים לא יעלה על 12, אלא אם כן יושב-ראש הכנסת יתיר ישיבות נוספות על-פי סעיף 112ב לתקנון.
צחי הנגבי: ישיבות, ועדות משנה וסיורים, כמוהם כישיבות ועדה, והם ייכללו במכסה האמורה".
צחי הנגבי: דרך אגב, מניסיון העבר היו מגיעים ל-12 בפגרה כזאת?
<ירדנה מלר הורוביץ: חלק, תלוי.
יצחק הרצוג: זה 12 לוועדה?
צחי הנגבי: לכל ועדה.
צחי הנגבי: "ההגבלה האמורה בסעיף 1 לעניין מספר ישיבות לא תחול על ועדת החוץ והביטחון, ועדת הכספים וועדת הכנסת.
צחי הנגבי: מיום ו' באלול התשע"ג 12 באוגוסט עד 27 באוגוסט לא תתקיימנה ישיבות ועדות בכלל בשל חופשה מרוכזת של עובדי הכנסת, למעט ישיבה או סיור של ועדת החינוך, התרבות והספורט ביום פתיחת שנת הלימודים, ולמעט ישיבות שאותן יתיר יושב-ראש הכנסת באופן חריג.
צחי הנגבי: ישיבות בתקופה זאת יבואו במניין הישיבות המרבי המותר כאמור לעיל.
צחי הנגבי: בעניין זה האם אנחנו צריכים להתיר או יושב-ראש הכנסת ייתן להם אישורים?
<ירדנה מלר הורוביץ: ועדה מיוחדת - -
יריב לוין: צריך להכניס אותה פנימה.
יריב לוין: זאת בדיוק הערה שרציתי להעיר.
צחי הנגבי: אז ארבל תנסח לנו תוספת בעניין הזה.
<ארבל אסטרחן: נוסיף אותה למקום של חוץ וביטחון וכנסת.
צחי הנגבי: נאמר כך: בסעיף 2 שהקראתי קודם ההגבלה האמורה בסעיף 1 לעניין מספר הישיבות לא תחול על ועדת החוץ והביטחון, ועדת הכספים, ועדת הכנסת והוועדה המיוחדת עם השם היפה ששיקף פה קונצנזוס.
צחי הנגבי: עוד סעיף: "על יושבי ראש הוועדות להודיע לחברי הוועדה על קיום ישיבה בפגרה ועל סדר יום מוקדם ככל האפשר לפחות ארבעה ימים לפני יום כינוס הישיבה.
צחי הנגבי: במניין הימים ייכללו יום ההזמנה ויום כינוס הישיבה.
צחי הנגבי: כאשר מדובר בוועדת הכנסת אתי תודיע עד רבע שעה לפני הישיבה.
<אתי בן יוסף: לא, בפגרה זה יותר.
צחי הנגבי: מישהו רצה להתייחס?
אורי מקלב: הערה לסדר: צריך לקחת בחשבון שפגרת הקיץ הנוכחית יותר קצרה בשליש.
אורי מקלב: כך שאם אנחנו רוצים להקיש מדיוני ועדות שהיו בפגרה בשנים קודמות הפעם זאת פגרה יותר קצרה שנופלת גם על חופשה מרוכזת – מה שלא קרה בשנים עברו, אלא רק בשנה-שנתיים האחרונות.
אורי מקלב: זה בסך הכול הסדר לא של הרבה שנים.
אורי מקלב: מעבר לזה אנחנו נקפוץ לסליחות ולחגים ארוכים.
אורי מקלב: כך שאין לי בעיה עם מה שתחליטו, אני רק חושב שלמען הסדר הטוב אי אפשר להשאיר את מספר הישיבות שתמיד היה נהוג לעשות, וגם ככה נראה לי שהעלו אותו - - -
משה גפני: אי אפשר, אפילו טכנית.
משה גפני: אין 12 ישיבות.
אורי מקלב: בימי עבודה רגילים - -
משה גפני: יש ארבעה ימים מראש להודיע.
אורי מקלב: לכן מראש אלה לא מספרים רלוונטיים, ואפשר לצמצם אותם.
צחי הנגבי: אתה מציע לצמצם את המספר 12?
אורי מקלב: - - - בעוד חודש.
צחי הנגבי: לפני הארכת הפגרה, אתה מציע - -
אורי מקלב: הפגרה התקצרה.
אורי מקלב: מושב הקיץ הוארך בעוד חודש.
אורי מקלב: אנחנו גומרים באוגוסט - -
צחי הנגבי: מה אתה מציע?
אורי מקלב: לצמצם את מספר הישיבות.
צחי הנגבי: לא לאפשר עד 12 ישיבות, זה מה שאתה מציע.
צחי הנגבי: מה שהבנתי ממזכירת הכנסת בעבר קבעו 12 כי היו 12 שבועות.
צחי הנגבי: אפשר להשאיר 12 ואפשר לצמצם.
באסל גטאס: אם אתה מוציא את החופשה המרוכזת - -
משה גפני: יש לך פגרה בחודש אלול, יש חגים, והמושב הוארך בחודש.
משה גפני: אין 12 ישיבות בכלל.
צחי הנגבי: רבותי, יש לנו שתי אפשרויות: יש ההצעה המקורית שמדברת על 12 שבועות, ויש ההצעה של אורי שמדברת על 10 ישיבות.
צחי הנגבי: ממילא היושב-ראש יכול להתיר אם צריך.
משה גפני: יש שמונה שבועות.
צחי הנגבי: ישיבות, לא שבועות.
משה גפני: יש שמונה שבועות - - -
צחי הנגבי: אז אתם רוצים שמונה או 10?
משה גפני: מצדי אפשר 100 ישיבות, זה בסדר.
משה גפני: אבל זה לעשות צחוק מעצמנו, זה הכול.
צחי הנגבי: בוז'י, מה אתה אומר?
יצחק הרצוג: שמונה.
צחי הנגבי: מה אתה אומר, אורי?
צחי הנגבי: יריב?
יריב לוין: 12.
אורי מקלב: הוא מתנגד להוריד.
צחי הנגבי: אנחנו נשאיר את זה כמו שהוא.
צחי הנגבי: לא נגיע לזה, כנראה, וזה לא כל כך משנה.
צחי הנגבי: מי בעד ההצעה כפי שהקראתי אותה?
צחי הנגבי: בעד ההצעה – 7
צחי הנגבי: בעד- 7; נגד- 2.
רוברט אילטוב: חברים, אני מבקש לפתוח את ועדת הכנסת בנושא: רוויזיה לטענה של נושא חדש בוועדת החוקה.
רוברט אילטוב: בבקשה, מי ביקש את הרוויזיה?
<דורית ואג: לדעתי, מרב מיכאלי.
משה מזרחי: אנחנו.
רוברט אילטוב: דקה לנימוק הרוויזיה.
משה מזרחי: דקה לנימוק?
משה מזרחי: בקריאה ראשונה עלתה הצעת החוק שאושרה במליאה עם אינוונטר שלם של נותני שירותי מטבע.
משה מזרחי: עם זה, זה הגיע לוועדת החוקה חוק ומשפט.
משה מזרחי: נפתח הדיון, נאבקנו בזה בכל כוחנו כדי להגיד שמכל האינוונטר הגדול של נותני שירותים – לא אפרט אותם כי נתת לי רק דקה – נותרה רק נישה אחת של הצ'יינג'ים – מכל הרשימה הארוכה רק הצ'יינג'ים.
משה מזרחי: עכשיו, אם הוא היה מגיע כמות שהוא והיינו עושים דיון על הכול – ניחא.
משה מזרחי: דיברנו על זה, נאבקנו בזה, ביקשנו לתקן את זה, דיברנו על זה שזה ייחודי, והחריגו דווקא את הנישה הקטנה הזאת מכלל הצנרת הפיננסית שהייתה במקור – בקריאה ראשונה שעלתה במליאה.
משה מזרחי: ולמרות זאת, החליטו בניגוד לדעתנו, למה שאנחנו אומרים, עד לסוף הדיון, ללכת על הנישה המאוד צרה הזו, שהיא נושא חדש לחלוטין ומשנה את פני הקריאה הראשונה במליאה לגמרי, לטעמנו.
משה מזרחי: הטענה שלהם שזה לא שינה.
משה מזרחי: אנחנו חושבים שזה שינוי דרסטי וקיצוני, כי אם יש אינוונטר של עשרה נותני שירות שונים ומתוכם נותר רק אחד, זה שינוי קיצוני דרסטי, וגם אפליה מאוד קשה כלפי נותן שירות מאוד קונקרטי.
משה מזרחי: זה גם נוגע לתחומים אחרים שצריך לדבר עליהם.
רוברט אילטוב: מי בעד הרוויזיה?
רוברט אילטוב: ירים את ידו.
<אתי בן יוסף: שישה.
<אתי בן יוסף: שבעה.
אברהם מיכאלי: איך הגעת?
רוברט אילטוב: תרימו, בבקשה, עוד פעם את היד.
רוברט אילטוב: בעד – 6
רוברט אילטוב: הרוויזיה נפלה.
צחי הנגבי: רבותי, כפי שהתחייבנו ביקשנו מהיושב-ראש אישור לכינוס מיוחד ואנחנו עושים אותו כדי להגיע להחלטה בדבר סדרי הדיון בקריאה השנייה והשלישית.
צחי הנגבי: בינתיים אנחנו ממילא נכנסים להצגת ההסכמות שהושגו בעניין סדרי הדיון.
צחי הנגבי: אני אקריא את ההחלטה ולאחר מכן נקיים הצבעה.
צחי הנגבי: ועדת הכנסת קבעה בהתאם לסעיף 98 לתקנון הכנסת את סדרי הדיון הבאים: 1.
צחי הנגבי: הצעת חוק התקציב לשנות הכספים 2013 ו-2014, התשע"ג-2013, (להלן – הצעת חוק התקציב), והצעת חוק לשינוי סדרי עדיפויות לאומיים (תיקוני חקיקה להשגת יעדי התקציב לשנים 2013 ו-2014), התשע"ג-2013, (להלן – הצעת חוק לשינוי סדרי עדיפויות), משוחררות מחובת המתנה לפני הקריאה השנייה והשלישית לפי סעיף 88 לתקנון הכנסת.
צחי הנגבי: על זה יש שאלות?
צחי הנגבי: 2.
צחי הנגבי: ביום שלישי, ט"ז באב התשע"ג, 23.7, יום ג', מחר בשעה 13:00 ייפתח הדיון בהצעת חוק התקציב בקריאה השנייה.
צחי הנגבי: יושב-ראש ועדת הכספים יציג את הצעת החוק ולאחר מכן תחל הנמקת ההסתייגויות להצעה זו.
צחי הנגבי: בהמשך אותו יום בשעה 19:00 ובכפוף להנחת הצעת חוק לשינוי סדרי העדיפויות על שולחן הכנסת ייפתח הדיון בקריאה השנייה בהצעת חוק זו.
צחי הנגבי: יושב-ראש ועדת הכספים יציג את הנושאים מתוך הצעת החוק שנדונו בוועדת הכספים ואחריו יציגו יושבי-ראש הוועדות האחרות שטיפלו בחלקים מתוך הצעת החוק את הנושאים שנדונו בוועדות שבראשותם.
משה גפני: למה אתה מקריא את זה?
צחי הנגבי: כי קיבלתי פקודה מארבל.
יצחק הרצוג: כי הוא רוצה שלא יהיו תלונות.
<ארבל אסטרחן: זה צריך להיות בפרוטוקול.
יצחק הרצוג: יש לנו תיקונים, יש לנו הערות.
יצחק הרצוג: גפני, תתפלא, יש תיקונים.
צחי הנגבי: יש כמה תיקונים.
צחי הנגבי: לאחר הצגת ההצעות יתקיים דיון משולב בשתי הצעות החוק ותימשך הנמקת ההסתייגויות עד השעה 22:00.
צחי הנגבי: אז אנחנו אומרים שמחר מאחת עד עשר בלילה.
צחי הנגבי: זה הדיון.
צחי הנגבי: בלי הצבעות מחר.
צחי הנגבי: למחרת ביום רביעי, 24.7, מתחילים בעשר עד עשר בלילה.
צחי הנגבי: תימשך הנמקת ההסתייגויות בשתי הצעות החוק החל בשעה 10 ועד השעה 22:00.
משה גפני: וגם אין הצבעות.
צחי הנגבי: אין הצבעות.
צחי הנגבי: מסגרת הזמן הניתנת לחברי הכנסת בדיון תחולק על-ידי מזכירות הכנסת באופן הבא: 3/4 לחברי סיעות האופוזיציה, 1/4 לחברי סיעות הקואליציה.
יצחק הרצוג: יש לי פה שאלה כי זהבה העירה לי ולא הבנתי.
<זהבה אילני: רבע זה לקואליציה.
<זהבה אילני: הם מדברים?
יצחק הרצוג: תגידי, תגידי.
יצחק הרצוג: אני לא רוצה אחר כך אי הבנה.
יצחק הרצוג: לזהבה יש איזושהי שאלה.
<זהבה אילני: הוא אמר שהם מדברים אז הם מדברים.
יצחק הרצוג: מה הפחד?
יצחק הרצוג: שזה יסתיים מוקדם יותר?
<זהבה אילני: לא, כי אם הם לא מדברים אז כל הזמן הוא שלנו.
<זהבה אילני: נחלק אותו אחרת.
יצחק הרצוג: אנחנו 3/4 וזה מחולק לפי גודל הסיעות?
יצחק הרצוג: לפי מה זה?
<ירדנה מלר-הורוביץ: אנחנו נראה את מספר ההסתייגויות ונעשה את החלוקה.
יצחק הרצוג: אני לא קם עד שאני לא מבין אם לזהבה יש עוד שאלות.
משה גפני: אני אגיד לך, אני גם אומר את זה.
משה גפני: אם יש רבע לחברי הקואליציה וחברי הקואליציה ירצו שיהיה חור ושלא ידברו באמצע, הם יפסיקו את רשות הדיבור שלהם ואנחנו נישאר ככה עם לשון בחוץ.
משה גפני: זה ייראה רע.
משה גפני: אומר יושב-ראש הקואליציה שהוא מסכים.
משה גפני: אם חברי הקואליציה לא ידברו ברבע הזמן שלהם אנחנו נקבל את זה.
צחי הנגבי: קודם כל, אין פה שאלה בכלל שפתאום יישאר חור.
צחי הנגבי: אם אנשים נרשמים והם לא מגיעים או לא נרשמים, כל מי שנרשם מדבר עד לתום הדיון.
צחי הנגבי: אין מצב של הפסקה כי הקואליציה לא הצליחה להגיע.
משה גפני: כן, אבל יש אפשרות לעשות תרגיל, שיירשמו - - -
צחי הנגבי: אין פה תרגילים, הכל בהסכמות.
צחי הנגבי: אתה מכיר מושג כזה "תרגיל פרלמנטרי"?
משה גפני: מאיפה אני יכול להכיר דבר כזה?
משה גפני: למדתי ליבה?
צחי הנגבי: אנחנו בסעיף 6.
צחי הנגבי: בשבוע הזה אין הצבעות.
צחי הנגבי: בימים שלישי ורביעי דיונים לפי השעות שאמרנו, סיום בעשר.
צחי הנגבי: הדיון מסתיים ואז מתחילים להגיע להצבעות.
צחי הנגבי: עם סיום הדיון יתקיימו ההצבעות.
צחי הנגבי: לא כתוב פה מתי מתחילות ההצבעות.
יצחק הרצוג: בערך בשעה 10 בבוקר וזה יימשך כמעט יממה.
יצחק הרצוג: אני מציע שייאמר: החל מהשעה 10.
צחי הנגבי: פה כתוב שעה 9.
<ארבל אסטרחן: אפשר לכתוב: עם סיום הדיון ולא לפני השעה 10.
יריב לוין: אין בעיה מ-10, אבל ברור שזה יהיה לא לפני 10.
יריב לוין: זה יגיע לשעה 11.
יצחק הרצוג: אני מקבל את הצעת ארבל: עם סיום הדיון ולא לפני השעה 10.
מאיר שטרית: אפשר להתחיל את הישיבה ב-10.
מאיר שטרית: זה יותר הגיוני.
צחי הנגבי: אני לא הבנתי.
צחי הנגבי: למעשה הדיון מסתיים ביום רביעי בשעה 10 בלילה.
צחי הנגבי: למה משתמשים בביטוי שביום שני בשעה 9 יסתיים?
צחי הנגבי: מבחינת העברית יש פה משהו מוזר.
יצחק הרצוג: ההערה נכונה כי זה רצף של דיונים בשלישי-רביעי.
<ארבל אסטרחן: יש דיון בשלישי וברביעי.
<ארבל אסטרחן: ברביעי ב-10 בלילה הולכים הביתה.
<ארבל אסטרחן: בשני ב-9 בבוקר בעצם הדיון מגיע לסיומו בכך שידברו ראשי הסיעות, ראש האופוזיציה, שר האוצר.
צחי הנגבי: הבנתי.
צחי הנגבי: אז הוא לא נגמר בשעה 9.
צחי הנגבי: הוא למעשה מתחדש.
<ארבל אסטרחן: מתחדש.
מאיר שטרית: למה לא בשעה 10?
מאיר שטרית: אנשים באים מהצפון, מהדרום.
צחי הנגבי: ייפתח הדיון המשולב בשעה 9 ויסתיים כשאלה גומרים ואפשר להגיד שלא לפני השעה 10.
צחי הנגבי: ב-10 מתחילות ההצבעות או יותר מאוחר.
מאיר שטרית: עד שמסיימים.
צחי הנגבי: אתם באמת רוצים 24 שעות?
יצחק הרצוג: כרגע אנחנו אופוזיציה עם אלפי הסתייגויות.
יצחק הרצוג: אחר כך נראה מה יהיה.
צחי הנגבי: אבל זה לא יהיה אף פעם.
צחי הנגבי: אתה יודע.
יצחק הרצוג: אפילו בלילות הגדולים של שרון היו פה לילות שלמים.
צחי הנגבי: אין לי בעיה.
צחי הנגבי: אני הפסדתי כבר את הנסיעה שלי למשחק בבזל אז זה לא משנה.
יצחק וקנין: ההתחייבות שלנו שבשעה 9 מסיימים את ההצבעות.
יצחק וקנין: זאת ההתחייבות.
יצחק וקנין: זה יכול להיות לפני כן, אבל המקסימום זה 9 שלמחרת.
צחי הנגבי: אם בשלוש בבוקר מסתיים הדיון?
יצחק הרצוג: זה רק ההצבעות.
צחי הנגבי: אם כך אני קורא.
משה גפני: לא היה דבר כזה בעבר, משך זמן כזה ארוך של הצבעות.
משה גפני: אבל אף פעם גם לא היה תקציב רע כזה.
צחי הנגבי: לכן אני אומר שלא יהיו יותר מחמש שעות הצבעות.
צחי הנגבי: התקציב הוא טוב, אתם תשתכנעו בזה.
צחי הנגבי: ייקח לכם חמש שעות להשתכנע.
משה גפני: אני כבר השתכנעתי בדיוק כמוך.
צחי הנגבי: רבותי, עם סיום הדיון יתקיימו הצבעות על הצעות חוק לשינוי סדרי עדיפויות ולאחר מכן על הצעת חוק התקציב.
צחי הנגבי: הן יסתיימו לא יאוחר מהשעה 9 ביום שלישי, ה-30 ביולי.
באסל גטאס: איך פרקטית עושים דבר כזה?
באסל גטאס: ואם נמשכו יותר?
יצחק הרצוג: אנחנו מושכים את ההסתייגויות.
צחי הנגבי: אבל גם לא יקרה יותר.
<ארבל אסטרחן: מה שמושך את הזמן זה ההצבעה על ההסתייגויות.
<ירדנה מלר-הורוביץ: וגם אתם משלבים הצבעות שמיות.
צחי הנגבי: באחת בלילה כבר תהיה מתחת לשמיכה עם כוס קפה מהביל.
יצחק הרצוג: לא בטוח שבאחת בלילה אבל אולי בשלוש.
צחי הנגבי: מ-10 בבוקר.
צחי הנגבי: גם לא תגיע ל-10 בלילה.
צחי הנגבי: תאמין לי.
צחי הנגבי: אני מכיר את חברי הכנסת.
צחי הנגבי: זה לא קשור לאופוזיציה, זה קשור לבני אדם.
מאיר שטרית: צחי, אני מציע לנסח את זה כך: ההצבעות יימשכו עד שייגמרו.
צחי הנגבי: אני רוצה לקבוע רף סיום.
צחי הנגבי: בואו נתקדם.
צחי הנגבי: בימי הדיונים וההצבעות בשתי הצעות החוק האמורות לא ידונו נושאים אחרים במליאת הכנסת.
צחי הנגבי: מתחילת הדיונים ביום שלישי, 23.7 ב-13:00, ועד סיום ההצבעות על הצעת חוק התקציב לא יתקיימו ישיבות בוועדות במקביל לישיבות המליאה.
צחי הנגבי: כלומר, בכל הימים שיש דיונים במליאה, שזה בשבוע הזה – שלישי ורביעי, ובשבוע הבא – יום שני, לא תתאפשרנה ישיבות של הוועדות.
יריב לוין: לא כולל הקטע של ההצבעות, כי אתה יכול פתאום להחזיר דברים לוועדה.
צחי הנגבי: אנחנו נוסיף.
<ארבל אסטרחן: למעט בהצעות חוק אלה.
יפעת קריב: מחר זה רק דיונים, לא הצבעות.
יפעת קריב: למה להפסיק את עבודת הוועדות?
צחי הנגבי: כי אנשים רוצים להיות בדיונים.
צחי הנגבי: זה לא מכובד שאנחנו מראש יודעים שהאולם יהיה ריק.
צחי הנגבי: אין מה לעשות, ככה זה תמיד.
יריב לוין: אני מציע שנכתוב שיהיו דיוני ועדות בהצעות שנוגעות לתקציב וכן דברים שהם בהסכמה מלאה.
צחי הנגבי: לא, יתחילו לנדנד לנו.
יצחק הרצוג: רק שנוגעות לשני חוקים אלה.
צחי הנגבי: רבותי, אני מקריא שוב את הנוסח: מתחילת הדיונים ביום שלישי, 23.7 בשעה 13:00 ועד סיום ההצבעות על הצעת חוק התקציב לא יתקיימו ישיבות בוועדות במקביל לישיבת המליאה, למעט בהצעות חוק אלה, שזה שתי הצעות החוק.
צחי הנגבי: ביום שלישי, כ"ג באב, 30.7, בשבוע הבא, לא תידון חקיקה במליאת הכנסת אלא בהסכמת סיעות האופוזיציה.
צחי הנגבי: זאת אומרת שלא צריך שם גיוסים מיוחדים.
<ארבל אסטרחן: אולי נבהיר שביום שלישי הישיבה תיפתח בשעה 16:00.
צחי הנגבי: יום רביעי, כ"ד באב, 31.7, יוקדש לדיון בהצעות חוק ממשלתיות ופרטיות בקריאה הראשונה, השנייה והשלישית.
צחי הנגבי: כלומר, זה יום עם הצבעות.
יצחק הרצוג: היה סיכום עם יריב שתהיה הסכמה ככל הניתן.
יצחק הרצוג: התחייבת.
צחי הנגבי: זה נמחק על-ידי ארבל אבל זאת התחייבות.
יריב לוין: אני אגיד לך בדיוק למה התחייבתי.
יצחק הרצוג: ככל הניתן.
יצחק הרצוג: שיהיה בפרוטוקול רשום ככל הניתן.
יריב לוין: ככל הניתן.
יריב לוין: אני לא מבטיח שאני מוכן להסכים על כל דבר.
יריב לוין: אני אומר לפרוטוקול ולא נכון לכתוב את זה כאן.
יריב לוין: לפרוטוקול אני אומר שהמטרה תהיה לנסות להגיע עד כמה שניתן להסכמות בעניין הזה.
יריב לוין: אני אומר מראש שיכול להיות שיהיו דבר או שניים מהותיים שלא נצליח להגיע בהם להבנה.
צחי הנגבי: ככל הניתן זה אומר שייעשה מאמץ אמתי וכן.
יצחק הרצוג: על שיוויון בנטל היושב-ראש הצהיר חד משמעית שלא יועלה לקריאה שנייה ושלישית.
יריב לוין: היושב-ראש הצהיר.
יריב לוין: יש לנו את ההצהרה של היושב-ראש.
איילת שקד: שיוויון בנטל לא יעלה.
איילת שקד: וגם משילות.
יריב לוין: זאת היתה הצהרה של היושב-ראש, התחייבות שהוא נתן.
צחי הנגבי: יש עוד נושאים שאנשים רוצים לשאול בהם שאלות?
צחי הנגבי: העניינים בהירים?
צחי הנגבי: אנחנו צריכים להצביע.
צחי הנגבי: נמנעים –אין
צחי הנגבי: ההצעה עברה פה אחד.
צחי הנגבי: סדרי הדיון בהצעות החוק הבאות, בקריאה הראשונה, בהתאם לסיכום שהושג בוועדת ההסכמות: א.
צחי הנגבי: הצעת חוק שירות ביטחון (תיקון מס' 19 והוראת שעה) (שילוב תלמידי ישיבות) )
צחי הנגבי: התשע"ג-2013) (מ/787); ב.
צחי הנגבי: הצעת חוק שירות אזרחי לתלמידי ישיבות (הוראת שעה), התשע"ג-2013) (מ/787(>
צחי הנגבי: יש עוד נושא שהוא בהסכמה: בקשה לקיים דיון משולב על הצעת חוק שירות ביטחון, שילוב תלמידי ישיבות.
צחי הנגבי: יהיה דיון אישי משולב בשתי הצעות החוק.
צחי הנגבי: ועדת הכנסת מתבקשת לקבוע כי זמן הדיבור לדובר לא יפחת מזמן הדיבור שהיה נתון לדוברים לולא נקבע דיון משולב.
צחי הנגבי: בפועל זה 6 דקות לדובר.
צחי הנגבי: בעד הבקשה – פה אחד
צחי הנגבי: לפני שנסגור את הישיבה אנחנו מבקשים להודיע שחבר הכנסת דב ליפמן יהיה ממלא מקום קבוע בוועדה בראשות חברת הכנסת איילת שקד.
צחי הנגבי: תודה רבה לכולם, הישיבה נעולה.
רוברט אילטוב: אני מבקש לפתוח את הישיבה בעניין נושא חדש בוועדת החוקה.
רוברט אילטוב: כבוד היושב-ראש, תציג את הנושא.
דוד רותם: אין נושא חדש בוועדת חוקה.
רוברט אילטוב: טענה לנושא חדש, סליחה.
דוד רותם: יש טענה של חברי הכנסת מיכאלי, מקלב ומיכאלי הגברת, שפנתה אלי וביקשה לטעון נושא חדש.
דוד רותם: מבחינה משפטית קיבלתי חוות דעת משפטית שאין פה נושא חדש, אבל לפי התקנון אין ברירה, צריך להעביר את זה לוועדת הכנסת.
רוברט אילטוב: מי ייצג את הטענה של נושא חדש?
אורי מקלב: לפי החוק שנמצא בספר הכחול והדפים הכחולים ולפי מה שהוצג לוועדה, יש שינויים מהותיים בתוך הנושא הזה של ההתנהלות של משרד מס הכנסה בנושא הרישומים, ולכן אנחנו חושבים שזה נושא חדש.
אורי מקלב: אני מציע להעמיד את זה להצבעה עכשיו.
דוד רותם: את הנוסח החדש עשתה היועצת המשפטית של ועדת חוקה.
אורי מקלב: לגבי הרישום של מס הכנסה, רשות המסים.
מרב מיכאלי: היועצת המשפטית עשתה לפי אילוצים שיש לה מהקואליציה.
דוד רותם: בלי קשר לקואליציה.
דוד רותם: מה את רוצה מהקואליציה?
רוברט אילטוב: בבקשה, היועצת המשפטית של ועדת החוקה.
אברהם מיכאלי: אני מבקש להוסיף כמה מילים.
אברהם מיכאלי: עברתי על הנוסחים.
אברהם מיכאלי: הנוסח שבחוברת הכחולה אומר כך: נותן שירותי מטבע כמשמעותו בסעיף כך וכך לחוק.
אברהם מיכאלי: הייעוץ המשפטי שלנו בוועדה באמת תיקנו שזה הופך להיות: נותן שירותי מטבע החייב ברישום.
אברהם מיכאלי: זו לא אותה הגדרה רחבה שמופיעה שם.
<סיגל קוגוט: טענת הנושא חדש נטענה על סעיף אחר.
<סיגל קוגוט: זו לא היתה הטענה.
<סיגל קוגוט: הטענה נטענה על ה-500,000 ועל מחיקת פרטים מהמאגר.
<סיגל קוגוט: מה שהעלית עכשיו לא היה בטענת נושא חדש.
אורי מקלב: אולי לא שלי, אבל שלו.
<סיגל קוגוט: הבקשה מונחת פה.
רוברט אילטוב: גברתי, תאמרי לנו מה היתה הבקשה שלהם ולמה זה לא נושא חדש, ובזה אנחנו נסכם.
<סיגל קוגוט: זה לא, מאחר שכל התיקונים שנעשו כאן הם כדי להשביח את המידתיות של הצעת החוק.
<סיגל קוגוט: הם בגדר של תיקונים שגרתיים שנעשים.
<סיגל קוגוט: אין פה דילוג על קריאה ראשונה, אין פה נושא זר לחלוטין.
<סיגל קוגוט: כל אחד מהתיקונים האלה רק מסייע לכך שההצעה תפגע פחות בפרטיות של אנשים, תהיה יותר מידתית.
<סיגל קוגוט: לכן זה לא נושא חדש.
אורי מקלב: מה שהעלה חבר הכנסת מיכאלי זה כן נושא חדש?
<סיגל קוגוט: אנחנו צמצמנו בגלל הטיעון של הממשלה, כלומר הקשר הרציונאלי למטרה היה רלוונטי על חלפנים ובגלל הזכות לפרטיות.
<סיגל קוגוט: נכון שכאשר יש כמה זכויות אדם, גם פרטיות, גם חופש עיסוק, גם שוויון לא במובן של זכות אדם אבל שוויון ברגולציה, אז יש דברים עשירים שאתה צריך לאזן.
<סיגל קוגוט: אז אנחנו התמקדנו בפרטיות ובנימוק שפשיעה חמורה יש בעיקר במגזר הזה, ולכן לא רלוונטי להחיל את זה על מגזרים יותר רחבים.
<סיגל קוגוט: זה מה שעשינו.
<סיגל קוגוט: בכל מקרה זה לא נושא חדש.
אברהם מיכאלי: אבל זה צמצום משמעותי.
<סיגל קוגוט: הוועדה אכן רצתה לצמצם.
נסים זאב: מה המקסימום של המטבע חוץ?
<סיגל קוגוט: כדי להשתמש במאגר הזה צריכים לחשוד באדם שהוא העלים לפחות חצי מיליון שקל.
<סיגל קוגוט: אחרת אי-אפשר להשתמש במאגר.
<סיגל קוגוט: לא אמורים נגד דגי רקק להפעיל את המאגר הזה, צריכים להפעיל אותו נגד פשיעה חמורה.
נסים זאב: אני רוצה להבין את העניין של הדיווח.
<סיגל קוגוט: דיווח זה עסקה מעל 50,000 שקל.
דוד רותם: אנחנו לא עוסקים עכשיו בחוק, אנחנו רק עוסקים בשאלה של נושא חדש.
רוברט אילטוב: אני מעלה את הנושא להצבעה.
רוברט אילטוב: מי שמצביע בעד, הוא מצביע בעד נושא חדש.
רוברט אילטוב: מי שמצביע נגד, נגד הטענה של נושא חדש.
רוברט אילטוב: בעד – 4
רוברט אילטוב: נמנעים – אין הוועדה קבעה והחליטה שהנושא הוא לא חדש.
מרב מיכאלי: אז אנחנו מבקשות רביזיה בבקשה.
רוברט אילטוב: הרביזיה בעוד חצי שעה, ב-13:30.
רוברט אילטוב: יש לנו אישור מיושב-ראש הכנסת.
צחי הנגבי: אנחנו מתנצלים מראש על השינויים התכופים שהיו בסדר היום בימים האחרונים, עקב שינויים בהסכמות, בניסיונות לגבש הסכמות בכמה וכמה נושאים.
צחי הנגבי: על סדר יומנו, הדבר הראשון הוא בקשת יושב ראש ועדת חוקה, חוק ומשפט להעביר את הצעת חוק המאבק בתופעת השימוש בחומרים מסכנים, התשע"ג-2013, מוועדת העבודה, הרווחה והבריאות לדיון בוועדת חוקה, חוק ומשפט.
צחי הנגבי: חבר הכנסת דוד רותם, בבקשה.
דוד רותם: החוק הזה עוסק בפעילות משטרתית ובאפשרויות, לתת למשטרה אפשרויות לעשות כל מיני דברים.
דוד רותם: עכשיו, זה לא תוספת של חומרים לצו.
דוד רותם: אילו זה היה חומרים בצו, אז זה באמת ועדת העבודה, הרווחה והבריאות.
דוד רותם: אבל כאשר פוסקים בסמכויות חוקיות של המשטרה זה ועדת חוקה, חוק ומשפט.
צחי הנגבי: חבר הכנסת יריב לוין, יש לך עמדה?
יריב לוין: אני מוכרח לומר שגם על דעת המשרד לביטחון פנים אני מבין שהבקשה היא שהנושא הזה ידון בוועדת העבודה, הרווחה והבריאות, שהנושא הזה נמצא גם בסמכותה.
יריב לוין: הטענה של יושב ראש ועדת חוקה, חוק ומשפט היא טענה שיש לה רגליים, היא לא טענה מופרכת.
דוד רותם: אתה מבין, אתה רוצה לפנות לי זמן בוועדה כדי שאני אדון בחוקים אחרים.
יריב לוין: אבל אני מבטיח לו שאני לא אשאיר אותו מובטל, יש לי בשבילו כמה הצעות לסדר יום בנושאים שהם גם חשובים וגם מעניינים.
יריב לוין: אבל מעבר לכך, אני חושב שמרגע שהחוק כבר עבר לוועדת העבודה, הרווחה והבריאות – לבוא עכשיו ולהוציא אותו משם, אני חושב שזה יהיה קצת מרחיק לכת.
יריב לוין: ולכן אני אומר שוב, גם על דעת המשרד לביטחון פנים, שהעומד בראשו הוא חבר סיעתנו, גם כן, אנחנו מבקשים להשאיר את החוק בוועדת העבודה, הרווחה והבריאות.
צחי הנגבי: מישהו רוצה להתייחס?
צחי הנגבי: חבר הכנסת דוד רותם, לאור עמדת יושב ראש הקואליציה ועמדת השר אתה רוצה למשוך את הבקשה?
צחי הנגבי: מי בעד בקשת יושב ראש ועדת החוקה, חוק ומשפט?
<קריאה: רגע, אני רוצה - - -
צחי הנגבי: ודאי, בבקשה.
<קריאה: זה על דעתנו, זה על דעת השר שזה יעבור לוועדת חוקה, חוק ומשפט, עם ההבטחה שזה יחוקק - - -
דוד רותם: לא - - - בחיים.
יריב לוין: זה חדש לי לחלוטין, בניגוד מוחלט למה שאמר לי השר.
דוד רותם: לא אתחייב לזה ולא אבטיח את זה בחיים.
יריב לוין: כן, נו.
יריב לוין: ולא תהיה הבטחה כזו.
<יואל הדר: מה שחשוב לנו שזה יעבור במושב הזה.
יריב לוין: בואו, רבותיי, השר אמר לי באופן הברור ביותר שהוא רוצה שזה יהיה בוועדת העבודה, הרווחה והבריאות, לאחר שביקשתי ממנו לוודא את העניין מול חבר הכנסת דוד רותם - - - איתו להבנה ולא הגיעו - - -
צחי הנגבי: בסדר גמור, תודה.
צחי הנגבי: אני חוזר להצבעה - - -.
צחי הנגבי: מי בעד בקשת חבר הכנסת דוד רותם?
צחי הנגבי: אחד.
צחי הנגבי: הצבעה בעד הבקשה להעביר את הצעת חוק המאבק בתופעת השימוש בחומרים מסכנים, התשע"ג-2013, מוועדת העבודה, הרווחה והבריאות לדיון בוועדת חוקה, חוק ומשפט – 1 נגד – רוב נמנעים – אין הבקשה לא נתקבלה.
צחי הנגבי: נשאר בוועדת העבודה, הרווחה והבריאות.
צחי הנגבי: הנושא הבא על סדר יומנו: קביעת ועדת לדיון בכמה נושאים.
צחי הנגבי: נושא אחד זה הצעת חוק להסדרת התיישבות הבדואים בנגב.
צחי הנגבי: בעניין זה, המלצת הלשכה המשפטית היא להעביר את ההצעה לוועדת הפנים והגנת הסביבה או לוועדת הכלכלה.
צחי הנגבי: היו כמה וכמה הצעות.
צחי הנגבי: גם יושב ראש ועדת חוקה, חוק ומשפט מבקש להעביר את ההצעה אליו.
צחי הנגבי: יושבת ראש ועדת הפנים והגנת הסביבה מבקשת להעביר את ההצעה אליה.
צחי הנגבי: יש דעות?
חנא סוייד: אדוני היושב ראש, העמדה שלנו היא שהוועדה הכי מתאימה לדיון בחוק הזה היא ועדת הכלכלה.
חנא סוייד: מאחר ומדובר בקרקעות שעל פי ההגדרה הרשמית הן אדמות של המדינה, אדמות של רשות מקרקעי ישראל, והוועדה האמונה על הנושאים של משרד הבינוי והשיכון, כולל מועצת מקרקעי ישראל ורשות מקרקעי ישראל היא ועדת הכלכלה.
חנא סוייד: ולכן אני חושב שהזירה המתאימה ביותר לקחת בחשבון את העמדה של הבעלים הפורמאליים של הקרקע, שזו המדינה, זו ועדת הכלכלה.
חנא סוייד: עכשיו, אני אוסיף לזה עוד היבט אחד: קודם כל, אני לא ראיתי ואין בחוק שום מרכיבים שהם של תכנון ובנייה או מרכיבים מוניציפאליים, כך שוועדת הפנים והגנת הסביבה באמת זרה לעניין הזה.
חנא סוייד: אפילו חוק התכנון והבנייה בכלל לא מוזכר בחוק הזה, ולכן ועדת הפנים והגנת הסביבה היא מחוץ לתחום העניין של החוק הזה.
חנא סוייד: מה שכן יכול להיות זה ועדת הכספים, כי מדובר בהסדרת מקרקעין, ברכישות קרקע לצרכי ציבור, ויכול להיות שיש איזשהו קשר ענייני עם ועדת הכספים.
חנא סוייד: אבל לעניין ועדת הפנים והגנת הסביבה זה לא בא בחשבון.
חנא סוייד: לדעתי, אני מסכם ואני אומר שהוועדה הכי מתאימה לעניין היא ועדת הכלכלה.
צחי הנגבי: חבר הכנסת דוד רותם, אתה רוצה לנמק את הבקשה שלך?
דוד רותם: החוק הזה עוסק בזכויות של אנשים.
דוד רותם: הולכת להיות שם טענה, ואנחנו ראינו את חברי הכנסת כבר טוענים את הטענה הזאת, שזו פגיעה בזכויותיהם של הבדואים.
דוד רותם: וְוָעדה שדואגת לזכויות אנשים זו ועדת החוקה, חוק ומשפט.
צחי הנגבי: חבר הכנסת יריב לוין, בבקשה.